《龙江八景为康佥宪题 其八 独冈晚照》
明代·张宁

孤绝群山外，斜阳落未沈。馀光迷鸟阵，流彩入枫林。

旷望愁将夕，昏黄思不禁。桑榆景犹好，谁肯惜分阴。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。